
PAZIŅOJUMS  PLAŠSAZIŅAS  LĪDZEKĻIEM

[sagatavots Rīgā, 19.08.2026.]

	Dekoratīvās mākslas un dizaina muzejā notiks izstādes 
“Apsēstība: 50 gadi Itālijas keramikā” noslēguma sarunas 
un kataloga prezentācija
2026. gada 23. augusts
plkst. 14.00
Dekoratīvās mākslas un dizaina muzejs

Skārņu iela 10, Rīga

Svētdien, 2026. gada 23. augustā, plkst. 14.00 Dekoratīvās mākslas un dizaina muzejs (Skārņu ielā 10, Rīgā) aicina uz tikšanos ar izstādes “Apsēstība: 50 gadi Itālijas keramikā” radošo komandu un kataloga atklāšanas svētkiem.

Šovasar Dekoratīvās mākslas un dizaina muzeja (DMDM) apmeklētājus pirmo reizi priecē pasaulē ievērojamā Faencas Starptautiskā keramikas muzeja (Museo Internazionale delle Ceramiche in Faenza, MIC Faenza) īpaši Rīgai atlasītā kolekcija, kas paver plašu skatījumu uz Itālijas keramikas attīstību un tās nozīmi starptautiskajā mākslas ainā. Izstāde “Apsēstība: 50 gadi Itālijas keramikā” izgaismo Itālijas unikālo devumu vienā no daudzpusīgākajiem vizuālās mākslas medijiem – keramikā, kurā savijas tēlniecība, dizains un materialitāte. Apkopojot 50 autoru darbus, ekspozīcija atspoguļo jomas evolūciju pusgadsimta garumā – no ievērojamiem nozares pionieriem līdz spilgtiem 21. gadsimta meistariem.

Atzīmējot izstādes noslēgumu, muzejs aicina interesentus uz tikšanos ar tās kuratoriem – Daci Ļaviņu, Aivaru Baranovski un Valentīnu Petjko. Pēc sarunām tiks prezentēts izstādes katalogs.

“Viena no visskaistākajām Rīgā un pēdējā desmitgadē redzētajām izstādēm! Tās noskaņa, iekārtojums, mākslinieciskās izteiksmes līdzekļi un gaismas – izcili. Sirsnīgi pateicos,” lasāms kādas apmeklētājas atsauksmē muzeja viesu grāmatā.

Izstādes katalogs ir vizuāli bagāts izdevums, kurā ietverti eksponēto darbu attēli, izstādes kopskati un informācija par māksliniekiem. Grāmatas ievadtekstus veidojuši Itālijas Republikas vēstnieks V.E. Alesandro Monti (H.E. Mr. Alessandro Monti), Dekoratīvās mākslas un dizaina muzeja vadītāja Inese Baranovska, Latvijas Laikmetīgās keramikas centra kuratori Aivars Baranovskis un Valentīns Petjko. Savukārt Faencas Starptautiskā keramikas muzeja vadītāja Klaudija Kazāli (Claudia Casali) niansēti aplūko Itālijas keramikas stilu veidošanos, būtiskākās ietekmes un autoru daiļradi.

“Šī izstāde, kuru kūrējusi raksta autore, Valentīns Petjko, Aivars Baranovskis un Dace Ļaviņa, bet rīkojis Starptautiskais keramikas muzejs Faencā, ir polifonisks vēstījums rūpīgi atlasītu teicēju balsīs par nozīmīgām pārmaiņām Itālijas mākslas vizuālajā valodā pēdējo septiņdesmit gadu laikā,” akcentē Klaudija Kazāli.

Latvijas Nacionālais mākslas muzejs izsaka pateicību izstādes atbalstītājiem – Valsts kultūrkapitāla fondam un Itālijas vēstniecībai Latvijā, kā arī sadarbības partneriem – Faencas Starptautiskajam keramikas muzejam un Latvijas Laikmetīgās keramikas centram.
Uz grāmatas atklāšanas svētkiem laipni aicināts ikviens interesents. Tā būs iespēja vēl reizi apskatīt krāšņo Itālijas keramikas kolekciju, klausīties kuratoru stāstījumā un iepazīties ar jauno izdevumu.

Dalība pasākumā: ieejas biļete izstādē saskaņā ar muzeja cenrādi.

Ziņas par izdevumu

Le forme della materia 50. Apsēstība: 50 gadi Itālijas keramikā. 

In the Name of Clay: 50 Years of Italian Ceramic Art
Izstādes katalogs latviešu, angļu un itāļu valodā

Tekstu autori: Alesandro Monti (Alessandro Monti), Klaudija Kazāli (Claudia Casali), 

Federika Fanti (Federica Fanti), Inese Baranovska, Valentīns Petjko, Aivars Baranovskis
Kataloga redaktori: Klaudija Kazāli, Valentīns Petjko, Aivars Baranovskis, Dace Ļaviņa

Tulkojumi: Inga Gedžūne, Monika Gori (Monica Gori)
Fotogrāfi: Didzis Grodzs, Kaspars Teilāns

Dizains: Pāvels Terentjevs
Izdevējs: Latvijas Laikmetīgās keramikas centrs
Iespiests Jelgavas tipogrāfijā, 2026
132 lpp., krāsaini attēli

Tirāža: 800 eksemplāri

Katalogu iespējams iegādāties individuāli, sazinoties ar Latvijas Laikmetīgās keramikas centra kuratoru Valentīnu Petjko: valentins.petjko@gmail.com.
Papildu informācija:

Līva Kubulniece, komunikācijas speciāliste / Dekoratīvās mākslas un dizaina muzejs, LNMM

T: (+371) 28 381 129, E: Liva.Kubulniece@lnmm.gov.lv
INTERNETA RESURSI:

https://lnmm.gov.lv
FACEBOOK: Dekoratīvās mākslas un dizaina muzejs
X: @DMDMmuzejs
INSTAGRAM: @DMDMmuzejs
YOUTUBE: muzejsDMDM
#lnmm

#DMDMmuzejs

#MansMuzejs

Dekoratīvās mākslas un dizaina muzejs / Skārņu iela 10, Rīga

DARBA LAIKS:

Otrdienās, ceturtdienās, piektdienās, sestdienās, svētdienās 11.00–17.00, kase 11.00–16.45

Trešdienās 11.00–19.00, kase 11.00–18.45

Pirmdienās slēgts
Muzejs ir slēgts oficiālajās svētku dienās: 1. janvārī, Lielajā Piektdienā, Lieldienās, Līgo un Jāņu dienās (23.–24. jūnijā), Ziemassvētkos (25.–26. decembrī), 31. decembrī.

BIĻEŠU CENAS:
Pieaugušie:
9,00 EUR

Skolēni, studenti, pensionāri:
4,50 EUR

Ģimenes biļete (1–2 pieaugušie ar 1–4 bērniem vai viena daudzbērnu ģimene): 10,00–16,00 EUR

Gada biļetes īpašniekiem izstādes apskate bez maksas.

Apmeklētājiem grupā virs 10 personām (neieskaitot grupas vadītāju – pedagogu vai gidu), piemēro 20% atlaidi. Grupas vadītājam ieeja bez maksas.

Bezmaksas ieeja (uzrādot atbilstošu dokumentu): pirmsskolas vecuma bērniem; bāreņiem un bez vecāku gādības palikušiem bērniem; dienas aprūpes centra, krīzes centra un speciālo izglītības iestāžu audzēkņiem; bērniem, kas ievietoti sociālās rehabilitācijas centrā, un tos pavadošajām personām (viens pedagogs vai viena persona uz 10 bērniem vai audzēkņiem); personām līdz 18 gadu vecumam ar invaliditāti; personām ar I un II invaliditātes grupu; vienai personai, kas pavada personu līdz 18 gadu vecumam ar invaliditāti vai personu ar I invaliditātes grupu; surdotulkam, kas pavada personu ar I, II un III invaliditātes grupu; Latvijas mākslas skolu un mākslas profesionālās vidējās izglītības iestāžu izglītojamiem; Latvijas Mākslas akadēmijas pilna un nepilna laika studentiem; profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, kultūras mantojumu, arhitektūru, restaurāciju, izglītības vai studiju procesa ietvaros; Latvijas Mākslinieku savienības biedriem; Latvijas muzeju darbiniekiem; Starptautiskās muzeju padomes (ICOM) biedriem; Starptautiskās pieminekļu un ievērojamu vietu padomes (ICOMOS) biedriem; LNMM “Drauga kartes” īpašniekiem; muzeja programmu “Brīvprātīgo programma” un “Jauniešu klubs” dalībniekiem; plašsaziņas līdzekļu pārstāvjiem, kas atspoguļo norises muzejā; grupu (ne mazāk par 10 apmeklētājiem) vadītājam (gidam) vai pedagogam; Ukrainas civiliedzīvotājiem; muzeja rīkoto pasākumu apmeklētājiem ikgadējās starptautiskās akcijas “Eiropas Muzeju nakts” un Mūsdienu kultūras foruma “Baltā nakts” laikā, visiem apmeklētājiem pastāvīgās ekspozīcijas apskate katra mēneša pēdējā svētdienā un Starptautiskajā muzeju dienā – 18. maijā.

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.
Izstādes “Apsēstība: 50 gadi Itālijas keramikā” kataloga vāks. 2026. Dizains: Pāvels Terentjevs. Publicitātes foto
2.-5.
Izstādes “Apsēstība: 50 gadi Itālijas keramikā” kataloga atvērums. 2026. Dizains: Pāvels Terentjevs. Publicitātes foto

6.-19.
Skats no izstādes “Apsēstība: 50 gadi Itālijas keramikā” Dekoratīvās mākslas un dizaina muzejā. 2026. Foto: Kaspars Teilāns
Preses materiālu sagatavoja:
Nataļja Sujunšalijeva

Latvijas Nacionālā mākslas muzeja

Preses centra vadītāja

T: (+371) 67 357 527

GSM: (+371) 26 593 495

E: pr.service@lnmm.gov.lv
I: https://lnmm.gov.lv
X: www.x.com/LNMM_muzejs

